Alessandro Nesta jingħata rwol ma' Juventus Wara li Igor Tudor ngħata rwol ma' Juventus, issa jidher li jmiss lill-ex difensur internazzjonali Taljan, Alessandro Nesta, li jingħata kariga maċ-champions Taljani. Il-coach il-ġdid Andrea Pirlo jrid idaħħal mentalitá differenti fl-Allianz Stadium u għalhekk qed jiddiskuti mad-diriġenti tiegħu dwar personalitajiet li għandhom kariżma kbira, entużjażmu u rieda sabiex imexxu l-pjan tiegħu 'l quddiem. Tudor għadu kemm spiċċa minn irwol ma' Hajduk Split filwaqt li Nesta kien qed jikkowċja ma' Frosinone. Nesta u Pirlo kienu kollegi mat-team nazzjonali Taljan li rebaħ it-Tazza tad-Dinja fis-sena 2006.